Klubu mladih tehničara ove školske godine pristupili su učenici 6. razreda, Ante Golubić, Jelena Hadžija, Anamarija Đipalo i učenici 7. razreda, Ivano Ferenčić, Ivan Vlašić i Ivan Belobrk.

Njihov prvi ovogodišnji zadatak bio je da uz pomoć učitelja tjelesno-zdravstvene kulture, tehničke kulture, voditeljice rukometne grupe i školskog domara postave nove golove na školsko igralište. Vješto i spretno sastavljali su dijelove novih golova u cjelinu uz koordinaciju voditelja.

Zadatak KMT-a uz pomoć učenika Likovne grupe pod vodstvom učitelja Hrvoja Baltića je i priprema za obilježavanje blagdana. Tako su početkom prosinca izrađivali kuglice od šperploče na univerzalnom stroju naziva UNIMAT. Nakon izrezivanja slijedila je fina obrada brusnim papirom. Pripremljene kuglice članovi Likovne grupe ukrasili su bojanjem i dekoracijom.

Unutar KMT-a djeluje i grupa učenika osmog razreda polaznika Croatian Makers lige. Ligu je prije četiri godine zamislio Institut za razvoj i inovativnost mladih IRIM kako bi potaknuo interes učenika za robotikom, programiranjem i elektronikom. Ove školske godine u ligu su uključeni učenici osmog razreda: Ema Dautanec, Patricia Zvonar, Šimun Golub, Dino Đipalo i prošlogodišnji članovi Luka Vedriš i Luka Krnjak.

Programiranje robota naziva mBot najvažniji je zadatak, a umijeće se ispituje na natjecanjima kola lige. Naša škola odnosno učenici pokazali su izvrsne rezultate i u ove četiri godine lige zabilježili više puta prvo mjesto i nekoliko drugih mjesta. Ovo prvo kolo u 2019. godini donijelo im je poziciju srebrnih. Sve zadatke kola ovogodišnjeg i prijašnjih godina možete naći i pogledati priložene video materijale na školskoj web stranici: <http://os-kalinovac.skole.hr/dar?news_hk=5481&news_id=4222&mshow=1217#mod_news> i arhivi vijesti.

Drugo kolo učenici su proslavili prvim mjestom ispred OŠ Josipa Kozarca i OŠ Petra Preradovića iz Pitomače. Zadatak je bio isprogramirati Timer (vremenski senzor) i senzor praćenja linije robota kako bi pravovremeno zaobilazio prepreke i prema zadatku izvršio okrete unutar zacrtane staze. Poveznicu na video snimku i tablicu rezultata možete vidjeti na slijedećem linku: <http://os-kalinovac.skole.hr/dar>.

Obzirom na nastalu situaciju i virusnu pandemiju učenici Ante Golubić, Jelena Hadžija, Anamarija Đipalo, Ivano Ferenčić, Ivan Vlašić i Ivan Belobrk nacrtali su tijekom virtualne nastave biljke dodijeljene njihovom razredu za školsku gredicu unutar „Poučne staze“, zajedničkog projekta naše škole, ali zbog nemogućnosti zajedničkog rada nisu izradili planirane informacijske panele s nacrtanim biljkama.